### Beslutninger:

Palle Schultz med bemærkning, at byrådet i sit møde den 31. august 2022 har vedtaget Magistratens indstilling i overensstemmelse med erklæring fra Økonomiudvalget af 24. august 2022.

### Resume

Siden 2003 har Byrådet hvert år fået forelagt en redegørelse med status på personaleområdet. Med indstillingen lægges der op til, at byrådet drøfter den årlige status på personaleområdet og personalepolitikkens strategiske målsætning om attraktive arbejdspladser. Coronakrisen har de seneste år påvirket situationen på de kommunale arbejdspladser, og for mange arbejdspladser har det medført pludselige ændringer og tilpasninger i opgaveløsningen.

Det har været nogle svære år, og vi ser et stigende sygefravær, og fokus er nu på at komme tilbage til situationen før Corona. Dog opfylder Aarhus Kommune i år 2021 stadig målsætningen om at ligge blandt de 10 kommuner i landet med lavest sygefravær. Og arbejdet med den sociale kapital i [adresse] er blevet en integreret del af vores DNA og har været med til at hjælpe os igennem krisen.

Fastholdelse og rekruttering af det nødvendige antal ledere og medarbejdere med de relevante kompetencer har været og er i stigende grad en udfordring, og er et fokusområde, der arbejdes systematisk med i [adresse].

### Beslutningspunkter

Det indstilles:

At 1) byrådet tager afrapporteringen af politiske målsætninger til efterretning

At 2) byrådet drøfter [adresse] som attraktiv arbejdsplads, herunder behovet for at sikre fastholdelse og rekruttering af det nødvendige antal ledere og medarbejdere med de rette kompetencer.

### Sagsforløb:

Udvalg: Magistraten

Dato: 13-06-2022

Amanda Christoffersen:

Fremsendes til [adresse] med bemærkning, at Magistraten i mødet den 13. juni 2022 anbefaler, at byrådet tiltræder Borgmesterens Afdelings indstilling af 20. maj 2022.

Der fremsendes notat fra Magistratsafdelingen for Sociale Forhold og Beskæftigelse om medarbejderudviklingen i Jobcentret inden byrådsbehandlingen. Behov for fælles rekruttering, fastholdelse, op i tid samt fastholdelse af den langsigtede positive udvikling i sygefraværet drøftes i forbindelse med udvalgsbehandlingen.

Udvalg: [adresse]

Dato: 22-06-2022

Amanda Christoffersen:

Fremsendes til Økonomiudvalget til behandling i henhold til beslutning i byrådets møde den 22. juni 2022.

Udvalg: Økonomiudvalget

Dato: 24-08-2022

Amanda Christoffersen:

Udvalget kunne enstemmigt tiltræde den årlige status på personaleområdet for 2021 i overensstem-melse med Magistratens anbefaling.

Alexander Østergaard var forhindret i at deltage i udvalgets behandling af sagen.